चीनी मदद से मिसाइल नौकाएं बना रहा है पाक  
'जियो न्यूज' के मुताबिक ये मिसाइल नौकाएं मिसाइलों, स्वचालित बंदूकों व हथियार प्रणालियों से लैस होंगी।
पाकिस्तान ने चीन के सहयोग से मिसाइल नौकाओं का निर्माण शुरू कर दिया है। 'जियो न्यूज' के मुताबिक ये मिसाइल नौकाएं मिसाइलों, स्वचालित बंदूकों व हथियार प्रणालियों से लैस होंगी।  रक्षा उत्पादन सचिव लेफ्टिनेंट जनरल शाहिद इकबाल का कहना है कि ये नौकाएं पाकिस्तानी नौसेना की रक्षा क्षमता बढ़ाने में मददगार होंगी। इकबाल नौकाओं के निर्माण की शुरुआत पर आयोजित एक समारोह में शामिल हुए थे।  मिसाइल नौकाएं चीन के सहयोग से कराची पोत कारखाने में बनाई जा रही हैं।